b'\n_START_ARTICLE_\nNepetalaktoni\n_START_SECTION_\nVaikutukset el\xc3\xa4imiss\xc3\xa4\n_START_PARAGRAPH_\n4a\xce\xb1,7\xce\xb1,7a\xce\xb1-nepetalaktoni on aitokissanmintun vaikuttava ainesosa, ja sill\xc3\xa4 on kissoissa tyypillisi\xc3\xa4 vaikutuksia. Se vaikuttaa noin 80\xc2\xa0% kissoista; herkkyys riippuu perim\xc3\xa4st\xc3\xa4. Yhdiste kulkeutuu h\xc3\xb6yryn\xc3\xa4 hajuepiteeliin, jonka kautta vaikutukset v\xc3\xa4littyv\xc3\xa4t. Nepetalaktonilla on ihmiseen liev\xc3\xa4 sedatiivinen, lihaksia rentouttava, kuumetta alentava ja antibakteerinen vaikutus. Korkeilla annoksilla sill\xc3\xa4 on emeettinen eli oksentamisen aiheuttava vaikutus. Yhdiste vaikuttaa my\xc3\xb6s joihinkin hy\xc3\xb6nteisiin; se karkottaa torakat ja hyttyset.'